તા 18 અને 19 દરમિયાન દિવસ ચિંતાજનક રહેશે. આપ કોઈની સાથે કારણ વગર વાદવિવાદમાં ઉતરી પડશો, જેથી આપ હેરાન પરેશાન થઇ જશો. જીવનમાં અણધારી આફત નોંતરો તેવું પણ બની શકે છે. આપની વાણી અને ક્રોધ પર નિયંત્રણ રાખવું. તમે જેને આપ્તજન અથવા અંગત વ્યક્તિ માનો છે તેઓ જ આપની સાથે દગો કરી શકે છે. તા 20 અને 21 દરમિયાન પતિ અને પત્નીમાં ચાલતા તણાવ અને ગેરસમજનું નિરાકરણ આવશે. રાજકીય કાર્યોમાં આપને સફળતા મળશે. સરકારી કાર્યમાં આવેલી મુશ્કેલી દૂર થશે. કામકાજમાં કાયદાકીય મંજૂરીઓ અથવા ટેક્સ જેવા પ્રશ્નો ઉકેલાઈ શકે છે. લાંબાગાળાનું રોકાણ કરવા માટે પણ તમે હાલમાં સક્રીય થશો જેમાં ખાસ કરીને એફડી, મ્યુચ્યુઅલફંડ, વીમા પોલીસી જેવા રોકાણોની શક્યતા વધુ છે. શત્રુ અને વિરોધી આપની આગળ નહીં જીતી શકે. ઉચ્ચ અધિકારી આપનાથી પ્રસન્ન રહેશે. સંગીત અને કળામાં આપની રૂચિ રહેશે. વ્યાપારિક બાબતમાં આપ ગંભીરતાથી વિચારશો. તા 22 અને 23 દરમિયાન આપ ભૌતિક સાધનો પાછળ ખર્ચ કરશો. આપની અંગત બાબતો અને મુશ્કેલી બુદ્ધિથી અને કુશળતાથી ઉકેલશો. તા 24ના રોજ નોકરીમાં આપના માટે સફળતાના યોગ રહેશે. સામજિક કાર્યક્રમમાં આપ ભાગ લેશો. આર્થિક રીતે આપ મજબુત બનશો.